b'\n_START_ARTICLE_\nCosmin Ol\xc4\x83roiu\n_START_SECTION_\nCariera de juc\xc4\x83tor\n_START_PARAGRAPH_\nCele mai cunoscute cluburi la care a jucat sunt Universitatea Craiova \xc8\x99i FC Na\xc8\x9bional Bucure\xc8\x99ti. A jucat de asemena cu succes \xc3\xaen Coreea de Sud pentru Suwon Samsung Bluewings \xc8\x99i \xc3\xaen Japonia pentru JEF United Ichihara Chiba.\n_START_SECTION_\nCariera de antrenor\n_START_PARAGRAPH_\n\xc8\x98i-a \xc3\xaenceput cariera de antrenor \xc3\xaen 2000 cu FC Na\xc8\x9bional, termin\xc3\xa2nd pe locul 7 dup\xc4\x83 primul sezon. \xc3\x8en sezonul urm\xc4\x83tor, FC Na\xc8\x9bional s-a b\xc4\x83tut p\xc3\xa2n\xc4\x83 \xc3\xaen ultima etap\xc4\x83 pentru titlu, fiind liderii campionatului \xc3\xaenainte de ultima etap\xc4\x83, \xc3\xaens\xc4\x83 pierz\xc3\xa2nd \xc3\xaen fa\xc8\x9ba Universit\xc4\x83\xc8\x9bii Craiova, astfel c\xc4\x83 titlu a fost c\xc3\xa2\xc8\x99tigat de Dinamo._NEWLINE_\xc3\x8en 2002 Ol\xc4\x83roiu a semnat cu Steaua Bucure\xc8\x99ti, \xc3\xaens\xc4\x83 a rezistat doar \xc8\x99apte meciuri, echipa av\xc3\xa2nd sub el cel mai slab start de sezon din istorie._NEWLINE_Dup\xc4\x83 plecarea de la Steaua, s-a \xc3\xaentors la FC Na\xc8\x9bional, de aceast\xc4\x83 dat\xc4\x83 ca manager. \xc3\x8en 2003 este renumit \xc3\xaen func\xc8\x9bia de antrenor \xc3\xaenlocuindu-l pe Walter Zenga._NEWLINE_\xc3\x8en iarna lui 2004 un om de afaceri rom\xc3\xa2n, Marian Iancu a cump\xc4\x83rat FCU Politehnica Timi\xc8\x99oara, \xc8\x99i, la cererea sa, Ol\xc4\x83roiu devine antrenor principal. La Timi\xc8\x99oara, acesta \xc8\x99i-a adus cei mai buni juc\xc4\x83tori de la fosta sa echip\xc4\x83, FC Na\xc8\x9bional, termin\xc3\xa2nd pe locul patru \xc3\xaen Divizia A._NEWLINE_La c\xc3\xa2teva zile de la demiterea de pe banca Timi\xc8\x99oarei, pe care a l\xc4\x83sat-o pe locul al patrulea \xc3\xaen lig\xc4\x83, a semnat pentru Gigi Becali, patronul Stelei, pentru a-l \xc3\xaenlocui pe Oleg Protasov.ref>\xe2\x80\x9eRomania gears up for restart\xe2\x80\x9d. UEFA. 8 martie 2006.</ref>_NEWLINE_\xc3\x8en martie 2006 a primit Medalia \xe2\x80\x9eMeritul Sportiv\xe2\x80\x9d clasa a II-a cu o baret\xc4\x83 din partea pre\xc8\x99edintelui Rom\xc3\xa2niei de atunci, Traian B\xc4\x83sescu, pentru calificarea \xc3\xaen sferturile Cupei UEFA 2005-2006, \xc3\xaen calitate de antrenor al echipei FC Steaua Bucure\xc8\x99ti._NEWLINE_Primul titlu al lui Ol\xc4\x83roiu a venit \xc3\xaen iunie 2006, o lun\xc4\x83 mai t\xc3\xa2rziu echipa c\xc3\xa2\xc8\x99tig\xc3\xa2nd \xc8\x99i Supercupa Rom\xc3\xa2niei. \xc3\x8en mai 2006, Steaua, antrenat\xc4\x83 de Cosmin Ol\xc4\x83roiu, a ajuns \xc3\xaen semifinalele Cupei UEFA, unde a pierdut dup\xc4\x83 o confruntare dramatic\xc4\x83 cu Middlesbrough F.C.. \xc3\x8en martie 2006 a primit Medalia \xe2\x80\x9eMeritul Sportiv\xe2\x80\x9d clasa a II-a cu o baret\xc4\x83 din partea pre\xc8\x99edintelui Rom\xc3\xa2niei de atunci, Traian B\xc4\x83sescu, deoarece a f\xc4\x83cut parte din echipa Rapidului care a ob\xc8\x9binut calificarea \xc3\xaen sferturile Cupei UEFA 2005-2006._NEWLINE_Pe 23 august, Cosmin Ol\xc4\x83roiu reu\xc8\x99e\xc8\x99te s\xc4\x83 califice o echip\xc4\x83 rom\xc3\xa2neasc\xc4\x83 \xc3\xaen grupele Champions League dup\xc4\x83 o pauz\xc4\x83 de 10 ani (performan\xc8\x9b\xc4\x83 reu\xc8\x99it\xc4\x83 de Steaua)._NEWLINE_Pe 23 iunie 2007, Ol\xc4\x83roiu p\xc4\x83r\xc4\x83se\xc8\x99te Steaua pentru un contract \xc3\xaen Arabia Saudit\xc4\x83, la Al Hilal._NEWLINE_\xc3\x8en ianuarie 2009 a preluat conducerea clubului Al-Sadd din prima lig\xc4\x83 din Qatar, de unde \xc8\x99i-a dat demisia pe 24 decembrie 2010._NEWLINE_Dup\xc4\x83 ce s-a aflat pe lista posibililor viitori antrenori ai echipei na\xc8\x9bionale a Rom\xc3\xa2niei, pe 5 mai 2011 s-a \xc3\xaen\xc8\x9beles cu fosta sa echip\xc4\x83, Steaua Bucure\xc8\x99ti, pentru 3 etape, c\xc3\xa2t r\xc4\x83m\xc4\x83seser\xc4\x83 p\xc3\xa2n\xc4\x83 la finalul sezonului 2010-2011._NEWLINE_A c\xc3\xa2\xc8\x99tigat Cupa Rom\xc3\xa2niei 2011 cu Steaua Bucure\xc8\x99ti \xc3\xaen calitate de colaborator, dup\xc4\x83 care a plecat la forma\xc8\x9bia Al Ain S.C.C..'